《寒山拾得歌》
明代·张弼

香积厨中涤斋钵，窃□饕残苟为活。蓬头垢面欺俗流，还赖丰为一饶舌。

君不闻稷也亦弃儿，伊谁拾得之。后世烝民饱粒食，却事荒唐佞禅伯。

滔滔无计障奔澜，令我抚图三叹息。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。